CELEX: 52011XP0275
Language: fi
Date: 2011-06-23 00:00:00
Title: Euroopan keskuspankin pääjohtajan nimittäminen: ehdokas Mario Draghi Euroopan parlamentin päätös 23. kesäkuuta 2011 neuvoston suosituksesta Euroopan keskuspankin johtokunnan puheenjohtajan nimittämisestä (10057/2011 – C7-0134/2011 – 2011/0804(NLE))

18.12.2012   
            
            
               FI
            
            
               Euroopan unionin virallinen lehti
            
            
               CE 390/70
            
         Torstai 23. kesäkuuta 2011Euroopan keskuspankin pääjohtajan nimittäminen: ehdokas Mario Draghi
   P7_TA(2011)0275
   Euroopan parlamentin päätös 23. kesäkuuta 2011 neuvoston suosituksesta Euroopan keskuspankin johtokunnan puheenjohtajan nimittämisestä (10057/2011 – C7-0134/2011 – 2011/0804(NLE))
   2012/C 390 E/11
   (Kuuleminen)
   
      Euroopan parlamentti, joka
   
               —
            
            
               ottaa huomioon neuvoston 17. toukokuuta 2011 antaman suosituksen (10057/2011) (1),
            
         
               —
            
            
               ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C7-0134/2011),
            
         
               —
            
            
               ottaa huomioon työjärjestyksen 109 artiklan,
            
         
               —
            
            
               ottaa huomioon talous- ja raha-asioiden valiokunnan mietinnön (A7-0229/2011),
            
         
               A.
            
            
               ottaa huomioon, että Eurooppa-neuvosto kuuli 20. toukokuuta 2011 päivätyllä kirjeellä Euroopan parlamenttia Mario Draghin nimittämisestä Euroopan keskuspankin johtokunnan puheenjohtajaksi kahdeksan vuoden toimikaudeksi 1. marraskuuta 2011 alkaen,
            
         
               B.
            
            
               ottaa huomioon, että parlamentin talous- ja raha-asioiden valiokunta arvioi tämän jälkeen ehdokkaan pätevyyttä erityisesti Euroopan unionin toiminnasta tehdyn sopimuksen 283 artiklan 2 kohdan vaatimuksiin nähden ja ottaen huomioon Euroopan keskuspankin täydellisen riippumattomuuden tarpeen Euroopan unionin toiminnasta tehdyn sopimuksen 130 artiklan mukaisesti, ja ottaa huomioon, että arvioinnin yhteydessä valiokunta sai ehdokkaalta ansioluettelon sekä vastaukset hänelle lähetettyihin kirjallisiin kysymyksiin,
            
         
               C.
            
            
               ottaa huomioon, että tämän jälkeen valiokunta järjesti 14. kesäkuuta 2011 kaksi ja puoli tuntia kestäneen kuulemistilaisuuden, jossa ehdokas käytti alustavan puheenvuoron ja vastasi sitten valiokunnan jäsenten esittämiin kysymyksiin,
            
         
               1.
            
            
               antaa myönteisen lausunnon neuvoston suosituksesta nimittää Mario Draghi Euroopan keskuspankin johtokunnan puheenjohtajaksi;
            
         
               2.
            
            
               kehottaa puhemiestä välittämään tämän päätöksen Eurooppa-neuvostolle, neuvostolle ja jäsenvaltioiden hallituksille.
            
         
      (1)  EUVL L 150, 9.6.2011, s. 8.